След 1932 година Трифунович-Бирчанин е водач на Народна отбрана, националистическа организация на ветерани от войните. Народна отбрана е изключително влиятелна върху сръбското обществено мнение и на няколко пъти отправя апели към регента принц Павел да се съпротивлява на натиска от Германия за присъединяване към Тристранния пакт. По това време Трифунович-Бирчанин е в близък конкатк с британското Управление за специални операции (УСО), което активно се опитва да предотврати присъединяването на Югославия към Оста. УСО финансира Народна отбрана и установява особено близки връзки с Бирчанин.